ગુજરાતી ભાષા અને સંસ્કૃતિના વિકાસમાં સામયિકોનો ફાળો મહત્વપૂર્ણ રહ્યો છે. અક્ષરનાદના માધ્યમથી આપણી ભાષામાં પ્રસ્તુત થતાં / થયેલા બધાંજ સામયિકોનો અત્રે પરિચય કરવાનો, માહિતિ ઉપલબ્ધ કરવાનો પ્રયાસ કરવો છે. આ માટે શરૂઆત એક – દોઢ વર્ષ પહેલા કરેલી, અનેક સામયિકોના તંત્રીઓ / સંપાદકશ્રીઓને ઈ-મેલ / કાગળ લખેલા, પરંતુ એમાંથી આંગળીના વેઢે ગણી શકાય એટલા જ જવાબો મળ્યા. તે છતાં આ ઈચ્છા હજુ અતૃપ્ત છે, એટલે સ્વયં આવી માહિતિ ભેગી કરી એક જ ફલક પર ઉપલબ્ધ કરવી એવી ભાવના સાથે આ પૃષ્ઠ શરૂ કર્યું છે. નીચે આપેલી માહિતિ ભૂલભરેલી હોઈ શકે છે. તેમાં સુધારા માટે આપના પ્રતિભાવ / જાણકારી મને ઈ-મેલ કરવા વિનંતિ છે. દરેક સામયિકની સંપર્કવિગતો આપેલી છે, અર્થવ્યય ટાળવા લવાજમ ભરતા પહેલા જે-તે સામયિક સાથે એ અંગે પુષ્ટી મેળવી લેવી.